Logo, company name

Description automatically generated

IO1 – Komedia- ja oppimissisällöt ilmastonmuutostietoisuuden lisäämiseksi

Buffettikulttuuri – olet sitä mitä et syö

Tuntisuunnitelma

# Johdanto tuntisuunnitelmaan

Tämän oppimiskokonaisuuden suunnitelman tavoitteena on tukea sinua, yhteisö-/aikuiskouluttaja, oppitunnin pitämisessä käyttäen FARCE Komedia- ja oppimissisältöjä ilmastonmuutostietoisuuden lisäämiseksi ryhmäsi aikuisopiskelijoiden kanssa. Tässä tuntisuunnitelmassa annamme sinulle joitakin esimerkkejä aktiviteeteista, joita voit käyttää oppimissisällöistä löytyvien Komediaresurssien kanssa ryhmätyöympäristössä. Kun valmistaudut ohjaamaan aktiviteetit ryhmällesi, on tärkeää, että olet itse valmistautunut Komediaresurssien käyttämiseen. Sen vuoksi suosittelemme, että suoritat oleelliset moduulit FARCE täydennyskoulutusohjelmastamme ennen kuin ohjaat nämä harjoitukset käytännössä.

## Johdanto ilmastonmuutosaiheeseen

Tämän komediaresurssin päätavoitteena on saada nuoret kiinnittämään enemmän huomiota siihen, mitä he syövät ja minkä verran ruokahävikkiä heiltä syntyy. Resurssin tavoitteena on myös saada ihmiset lopettamaan syötävän ruuan poisheittäminen vain siksi, että pakkauksessa oleva päivämäärä on mennyt ohi – tuote voi silti olla täysin syötävä eikä lainkaan terveydelle vaaraksi. Toinen tämän resurssin pääasioista on osoittaa, miksi ruokahävikki on yleisesti niin haitallista sekä ihmisille että ympäristölle. Jotta ongelman laajuus tulisi esille, tässä resurssissa esitellään numeroita, jotta nähtäisiin kuinka paljon – puhutaan tonneista – ruokaa menee hukkaan joka vuosi esimerkeiksi valituissa maissa. Viimeiseksi, resurssin tavoitteena on saada osallistujat pohtimaan, ovatko myös he itse osa viheliäistä noidankehää, jossa ihmiset ostavat enemmän ruokaa kuin pystyvät tai haluavat syödä, ja antavat sen sitten pilaantua jääkaapeissaan.

# Resursseihin tutustuminen

Tässä osiossa esittelemme lyhyesti Komediaresurssit, joita käytät, kun toteutat tämän tuntisuunnitelman käytännössä aikuisopiskelijaryhmäsi kanssa.

## Mitä Komediaresursseissa käsitellään?

Tähän ilmastoaiheeseen liittyy kaksi komediaresurssia. Ensimmäinen on lyhyt elokuva kalasta, joka syö meressä ajelehtivaa muovijätettä. Kun kala on elokuvan lopussa ihmisen lautasella, se paljastuu muovipussilla täytetyksi kala-ateriaksi. Elokuva osoittaa käyttäytymisemme (saastuttaminen muovilla) seuraukset jokapäiväisessä elämässämme. Olemme sitä mitä syömme – ja vaikutamme ympäristöömme, jossa ruokamme elää ja kasvaa. Toinen komediaresurssi on meemi, joka kuvaa tilannetta ravintolassa, jossa tarjoilija ilmoittaa tänään tarjoiltavan asiakkaiden edellisellä kerralla syömättä jättämät ruuat.

## Tämän Komediaresurssin soveltaminen käytäntöön

Kumpaakin komediaresurssia on melko helppo käyttää koulutusympäristössä ilmasto-opetukseen aikuisopiskelijoille. Niitä voi käyttää jäänmurtajina tuntien alussa, ja ne auttavat näin luomaan hyvää yhteishenkeä ja saavat opiskelijat toimimaan innokkaammin yhdessä aiheen parissa. Niitä voi myös käyttää mukavana tapana lopettaa oppitunnit. On vaikeaa löytää mahdollista konfliktin aihetta tämän aiheen opettamisessa aikuisille tällä tavalla.

# Tuntisuunnitelma

|  |  |  |  |
| --- | --- | --- | --- |
| **Aihealueen nimi:** | | **Riippuuko tulevaisuus poisheitetystä voileivästä?**  **<Buffettikulttuuri – olet sitä mitä et syö>** | |
| **Kesto** | | **Tarvittavat resurssit** | |
| Tämän tuntisuunnitelman toteuttamiseen kuluu  **60 minuuttia** | | Toteuttaaksesi tämän tuntisuunnitelman, tarvitset:   * Tietokone/vihko * Valkotaulu ja tusseja * Projektori * Tehtävälomakkeet 1, 2 & 3 | |
| **Oppimistulokset** | | | |
| **Suoritettuaan onnistuneesti tämän oppitunnin, opiskelijoilla on tai he pystyvät:**  **Tiedot**   * **Faktatietoa ruuan säilymisajasta** * **Faktatietoa ruokahävikin aiheuttamista sosiaalisista ja ympäristöongelmista** * **Faktatietoa siitä, miten ruokahävikkiä voi pienentää kotona omilla ruuanlaittotavoillaan**   **Taidot**   * **Osaavat kuvailla ruokahävikkitilannetta Suomessa tilastojen avulla** * **Osaavat selittää, miksi ruokahävikki on niin haitallista ihmisille ja ympäristölle** * **Osaavat vähentää ruokahävikkiä käytännössä kotona**   **Asenteet**   * **Halukkuus vähentää oman ruokahävikin määrää** * **Tietoisuus ruokahävikin ympäristövaikutuksista** * **Halukkuus opastaa muita ruokahävikin pienentämisessä osto- ja kokkauskäyttäytymisen avulla** * **Tietoisuus kulutuskulttuurin haitoista** | | | |
| **Työpajan avaus** | | | |
| **Kesto** | **Aktiviteetin kuvaus** | | **Tukimateriaalit** |
| **10 minuuttia** | Ruuansäilytys  Ohjaaja aloittaa esittelemällä aiheen osallistujille ja jakaa heille sitten Tehtävälomakkeen 1. Sitten hän valitsee ensimmäisen henkilön kysymään toiselta, onko jokin tietty elintarvike (riisi, maito, suklaa, jne.), jota on säilytetty tietyn aikaa (kuukausi, puoli vuotta, jne.) yhä syömäkelpoinen. Vastaajan tulisi antaa oma vastauksensa **ennen kuin tarkastaa oikean vastauksen listasta** – näin hän voi huomata, oliko oma ajatus ollenkaan lähellä totuutta. Tämän jälkeen vastaajasta tulee kysyjä, ja hän kysyy seuraavasta elintarvikkeesta toiselta ryhmäläiseltä, ja tätä jatketaan niin kauan, että kaikki ovat päässeet vastaamaan. Viimeisen kysyjän tulisi kysyä siltä, joka aloitti kysymykset.  Esimerkki   * Löysin limsatölkin keittiön kaapista, taisin ostaa sen nelisen kuukautta sitten. Onkohan se vielä ihan hyvää? * Enpä usko… tai hetkinen, itse asiassa jos se on avaamaton, voit juoda sen turvallisin mielin. | | Tehtävälomake 1 |
| **Ryhmäaktiviteetti 1** | | | |
| **Kesto** | **Aktiviteetin kuvaus** | | **Tukimateriaalit** |
| **20 minuuttia** | Ohjaaja jakaa osallistujille kopiot Tehtävälomakkeesta 2 ja pyytää heitä täydentämään puuttuvat tiedot. Kun kaikki ovat valmiita, ohjaaja näyttää projektorilla oikeat vastaukset ja osallistujat voivat tarkistaa ja korjata omat vastauksensa. | | Tehtävälomake 2 |
| **Ryhmäaktiviteetti 2** | | | |
| **Kesto** | **Aktiviteetin kuvaus** | | **Tukimateriaalit** |
| **20 minuuttia** | Keskustelu/aivoriihi  Ohjaaja korostaa, kuinka ruuankulutuksen viheliäinen kehä (OSTETAAN LIIKAA RUOKAA → ANNETAAN SEN MENNÄ PILALLE → OSTETAAN LISÄÄ RUOKAA KOSKA EI OLE MITÄÄN SYÖTÄVÄÄ) on syynä moniin yleisiin ongelmiin, kuten ylipainoon, ylenmääräiseen kulutukseen sekä terveysongelmiin. Ohjaaja tuo esille myös asiaan liittyvät sosiaaliset ja ympäristöongelmat, ja rohkaisee osallistujia tuomaan näkemyksiään esille aivoriihen muodossa. | | Tehtävälomake 3 |
| **Työpajan päättäminen** | | | |
| **Kesto** | **Aktiviteetin kuvaus** | | **Linkki arviointikyselyyn** |
| **10 minuuttia** | Ohjaaja pyytää osallistujia täyttämään arviointikyselyn ja kiittää heitä mielenkiinnosta. | | https://ihku.info/r9 |

Logo, company name

Description automatically generated